Source: https://webpravo.eu/clanky/ako-uctovat-skodu-na-automobile
Timestamp: 2019-06-16 18:40:40+00:00
Document Index: 15834593

Matched Legal Cases: ['§ 26', '§ 35', '§ 19', '§ 19', '§ 19', '§ 206', '§ 659']

Ako účtovať škodu na automobile ? – Webpravo
Home » Články » Ako účtovať škodu na automobile ?
Automobil je dnes bežnou a potrebnou súčasťou inventáru podnikateľa. V tomto článku sa budeme zaoberať situáciu keď na automobile vznikne škoda.. V tejto súvislosti je potrebné upozorniť, že pojem škody tak ako ho pozná občiansky zákonník zákon č. 40/1964 S.b. a pojem škody na účely daňových predpisov nie je totožný.
Pojem škoda nie je v zákone o dani z príjmov definovaný a preto musíme vychádzať z definície obsiahnutej v § 26 ods. 6 zákona o účtovníctve zákon č. 431/2002 Z.z. citujem
Z uvedeného vyplýva, že pokiaľ ide o odstrániteľné poškodenie majetku neúčtujeme o škode, ale o oprave majetku , čo má zásadný daňový i účtovný dopad. Tento dopad spočíva jednak v odlišnom účtovaní a tiež v tom, že daňové výdavky/náklady na opravu majetku v zásade nie sú limitované zatiaľ čo daňová uznateľnosť škody na majetku podlieha limitom.
Pojem opravy je definovaný v postupoch účtovania v PU v § 35 ods. 2 písm. f) tak, že náklady na opravy nie sú nikdy súčasťou obstarávcej ceny majetku a opravami sa odstraňuje čiastočné fyzické opotrebovanie alebo poškodenie za účelom uvedenia do predchádzajúceho alebo prevádzkyschopného stavu a uvedením do prevádzkyschopného stavu sa rozumie vykonanie opravy aj s použitím iných než pôvodných materiálov, náhradných dielcov, súčastí alebo technológii, ak nedôjde k zmene technických parametrov alebo zvýšeniu výkonnosti majetku a ani k zmene účelu použitia; udržiavaním sa spomaľuje fyzické opotrebovanie, predchádza jeho následkom a odstraňujú sa drobnejšie závady,
Príklad účtovania o škode
Firme A bol v marci ukradnutý osobný automobil. Páchateľa polícia dosiaľ nedokázala určiť. Automobil bol poistený .
Zaúčtovanie účtovného odpisu 551|082
Vyradenie automobilu v dôsledku škody v ZC 549|082
Nárok voči poisťovni 378|648
Úhrada plnenia poisťovňou 221|378
Príklad účtovania o oprave
Firma A zistila, že na osobnom automobile sa pokazila spojka. Auto dala opraviť v autorizovanom servise.
Faktúra za opravu automobilu 511|321
Úhrada faktúry z účtu 321|221
V prípade daňového pohľadu a problém je nevyhnutné rozlišovať medzi škodami zavinenými a nezavinenými .
Z hľadiska daňového to má totiž význam v tom, že do daňových výdavkov sa neuznávajú manká a škody, ktoré presahujú prijaté náhrady. Výnimku tvorí škoda nezavinená daňovníkom , ktorou sa rozumie škoda
Spôsobená vyššou mocou § 19/3 písm.g) bod 1 zákona č. 595/2003 Z.z. ( záplavy, blesk a podobne )
Škoda spôsobená neznámym páchateľom § 19/3 písm. g) bod 2 1 zákona č. 595/2003 Z.z.. Zákon o dani z príjmov hovorí, že takáto škoda je daňovým výdavkov v období, kedy je skutočniosť, že páchateľ je neznámy potvrdená políciou.
To sa plne vzťahuje i na zostatkovú cenu automobilu vyradeného v dôsledku škody § 19 ods. 3 písm. d) zákona č 595/2003 Z.z.
Zákon neupravuje formu tohto potvrdenia a preto postačuje akékoľvek potvrdenie z polície z ktorého vyplývam že páchateľ je dosiaľ neznámy. Podľa názoru autora nie je potrebné čakať na uznesenie o prerušení trestného stíhania. V tejto súvislosti je potrebné upozorniť, že trestné konania má viacero štádií a vznesenie obvinenia voči konkrétnej osobe v zmysle § 206 Trestného poriadku je len jedným z úkonov ( aj keď s významnými procesnými dôsledkami ) .
V prípade ak ide o škodu, kde je možné vinníka identifikovať – typicky autonehoda potom je škoda
( ak nejde o opravu ) daňovým výdavkom/ nákladom len do výšky prijatých náhrad ( od poisťovne / vinníka. V tejto súvislosti je potrebné poznamenať, že z právneho hľadiska ide o škodu aj keď sa účtuje o oprave a preto napríklad náklady na opravu vozidla je možné zosobniť vinníkovi a uplatniť náhradu škody v občiansko-právnom konaní.
Motorové vozidlo firmy A bolo účastníkom dopravnej nehody.Výsledkom bola totálna škoda na vozidle. Nehodu zavinil zamestnanec spoločnosti A voči ktorému bola uplatnené zodpovednosť do výšky spoluúčati nehradenej poisťovňou.Účtovné zobrazenie bude nasledovné.
Nárok voči zamestnancovi 335|648
Úhrada škody zamestnancom 221|335
V tomto prípade bude náhrada škody účtovaná na účte 549 daňovým nákladom do výšky prijatých náhrad teda v tomto prípade náhrady od poisťovne a náhrady o zodpovedného zamestnanca ( súčet náhrad účtovaných na účte 648) .
Previous Na uplatnenie oslobodenia od dane z nehnuteľností zostáva posledný týždeň.
Next Zmluva o výpožičke § 659-662 OZ vzor zmluvy komentár